पियरे-एमरिक ऑबमेयांग
पियरे-एमरिक एमिलियानो फ़्रांस्वा ऑबमेयांग (अंग्रेज़ी: Pierre-Emerick Emiliano François Aubameyang) गैबॉन के एक पेशेवर फुटबॉलर हैं, जो बतौर स्ट्राइकर सऊदी प्रो लीग क्लब अल क़दसिया और गैबॉन की राष्ट्रीय टीम के लिए खेलते हैं। वो गैबॉन की राष्ट्रीय टीम के कप्तान भी हैं। ऑबमेयांग ने अपने सीनियर क्लब करियर की शुरुआत इतालवी क्लब एसी मिलान के लिए की थी। वो सन् 2011 में सेंट-एटिएने चले गए। सेंट-एटिने क्लब के साथ उन्होंने कूप डे ला लीग का खिताब जीता और 2013 में बोरुसिया डॉर्टमुंड में शामिल हो गए। सन् 2018 में ऑबमेयांग £60 मिलियन (6 करोड़ यूरो) के करार के साथ आर्सेनल में शामिल हो गए। आर्सेनल के साथ उन्होंने 2020 का एफए कप जीता। सन् 2022 में आर्सेनल क्लब को छोड़ने के बाद, ऑबमेयांग ने बार्सिलोना और चेल्सी के साथ खेला।